19. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ.96 της 1/7 Φεβρ. 1977 (ΦΕΚ Α΄ 32) Περί ιδρύσεως Κύκλου Σπουδών Ενεργειακού Ηλεκτρολόγου Μηχανικού εις το τμήμα Ηλεκτρολόγων Μηχανικών της Πολυτεχνικής Σχολής του Πανεπιστημίου Θράκης και αντιστοίχων εδρών και εργαστηρίων, ως και συστάσεως θέσεων βοηθητικού διδακτικού και λοιπού προσωπικού. Άρθρον.1.-1.Ιδρύεται εις το τμήμα Ηλεκτρολόγων Μηχανικών της Πολυτεχνικής Σχολής του Πανεπιστημίου Θράκης Κύκλος Σπουδών Ενεργειακού Ηλεκτρολόγου Μηχανικού. 2.Κατά το ακαδημαϊκόν έτος 1976-77 θα λειτουργήσουν το πρώτον και το δεύτερον έτος σπουδών του Κύκλου τούτου, τα υπόλοιπα δε ανά εν κατά τα επόμενα ακαδημαϊκά έτη μέχρι συμπληρώσεως του πενταετούς κύκλου. 3.Η κατανομή των φοιτητών του Τμήματος  Ηλεκτρολόγων Μηχανικών εις ένα εκ των δύο  κύκλων    σπουδών,   ήτοι  του  Ηλεκτρονικού Ηλεκτρολόγου Μηχανικού και του Ενεργειακού Ηλεκτρολόγου Μηχανικού γίνεται κατόπιν αιτήσεώς των και αποφάσεως της οικείας Σχολής. Άρθρ.2.-Υπό της Πολυτεχνικής Σχολής του Πανεπιστημίου Θράκης απονέμεται και το δίπλωμα του Ηλεκτρολόγου Μηχανικού (Κύκλου Σπουδών Ενεργειακού Ηλεκτρολόγου Μηχανικού). Άρθρ.3.-1.Παρά τη Πολυτεχνική Σχολή του Πανεπιστημίου Θράκης ιδρύονται αι κάτωθι τακτικαί έδραι: α)Ηλεκτρικών Μηχανών, έχουσα ως περιεχόμενον: Μαγνητικά συστήματα απλής και πολλαπλής διεγέρσεως. Μετασχηματισταί. Σύγχρονοι μηχαναί. Ασύρματοι μηχαναί. Μηχαναί συνεχούς ρεύματος. Άλλαι κατηγορίαι μηχανών. Μόνιμος και μεταβατική κατάστασις ηλεκτρικών μηχανών. Ηλεκτρική κίνησις. Γενικαί αρχαί κατασκευής μηχανών». β)Συστημάτων Ηλεκτρικής Ενεργείας, έχουσα ως περιεχόμενον: «Συστήματα διανομής. Γραμμαί μεταφοράς. Έλεγχος αέργου ισχύος, τάσεως. Μελέται ροής. Μελέται σφαλμάτων. Ευστάθεια συστήματος. Προστασία. Υπερτάσεις και απαιτήσεις μονώσεως. Έλεγχος ισχύος, συχνότητος». γ)Ενεργειακής οικονομίας, έχουσα ως περιεχόμενον: «Πρωτογενείς πηγαί ενεργείας. Ενεργειακοί φορείς. Οικονομική απόδοσις αυτών. Ηλεκτρική οικονομία. Έρευνα και κάλυψις ηλεκτρικών φορτίων. Οργάνωσις, λειτουργία, οικονομικότης, επιλογή σταθμών παραγωγής. Βελτίωση οικονομική κατανομή φορτίου. Κόστος ενεργείας. Διάθεσις ενεργείας. Επίδρασις της ενεργείας εις την Εθνικήν Οικονομίαν. 2.Παρ’ εκάστη των δια της παρ. 1 του παρόντος ιδρυομένων εδρών συνιστώνται ανά 2 θέσεις επιμελητών, ανά 6 θέσεις βοηθών και ανά 2 θέσεις παρασκευαστών. Σελ. 636,320 Τεύχος 659–Σελ. 86 Άρθρ.4.-1.Παρά τη Πολυτεχνική Σχολή του Πανεπιστημίου Θράκης ιδρύονται τα κάτωθι εργαστήρια: α)Τακτικής έδρας Ηλεκτρικών Μηχανών. β)Τακτικής έδρας Συστημάτων Ηλεκτρικής Ενεργείας. γ)Τακτικής έδρας Ενεργειακής Οικονομίας. 2.Συνιστώνται παρά τοις ανωτέρω εργαστηρίοις ανά 2 θέσεις Τεχνιτών επί σχέσει ιδιωτικού δικαίου, διεπόμεναι υπό των διατάξεων των Ν.Δ. 385/1969 και 1198/1972. Ειδικά τυπικά προσόντα διορισμού εις τας θέσεις ταύτας ορίζονται πτυχίον ανεγνωρισμένης Μέσης ή Κατωτέρας Τεχνικής Σχολής ειδικότητος ανταποκρινομένης προς το είδος του οικείου εργαστηρίου. Εν ελλείψει υποψηφίων, εχόντων τα ειδικά ταύτα προσόντα, δύνανται, επί μίαν τετραετίαν από της ισχύος του παρόντος, να προσλαμβάνωνται εις τας ανωτέρω θέσεις, οι έχοντες απολυτήριον Δημοτικού Σχολείου και ειδικήν εμπειρίαν, αποδεικνυομένην δια πιστοποιητικού προϋπηρεσίας.  Άρθρ.5.-1.Συνιστάται παρά τη Πολυτεχνική Σχολή του Πανεπιστημίου Θράκης μία θέσις Διδασκάλου Μηχανολογικού Σχεδίου επί βαθμοίς 6ω-2ω. 2.Ως ειδικόν τυπικόν προσόν διορισμού εις τον εισαγωγικόν βαθμόν της θέσεως ταύτης ορίζεται πτυχίον ή δίπλωμα Ανωτάτης Σχολής του Εθνικού Μετσοβίου Πολυτεχνίου ή Πολυτεχνικής Σχολής Πανεπιστημίου της ημεδαπής ή ισότιμον πτυχίον Σχολής της αλλοδαπής αντιστοίχου ειδικότητος. 31.ΗΑ.α.19 Πανεπιστήμιο Θράκης